Byglandsfjord stasjon

Byglandsfjord stasjon var endepunktet for Setesdalsbanen som trafikkerte strekningen Grovane – Byglandsfjord inntil banen ble nedlagt i 1962. Stasjonsbygningen er oppført i dragestil og brukes i 2011 som bibliotek. Den er tegnet av arkitekt Paul Due og oppført 1895.

Hele stasjonsområdet er fra 2002 fredet etter paragraf 15 i kulturminneloven for fredning av bygninger, anlegg m.v. fra nyere tid. Fredningen gjelder alle bygningene: Stasjonsbygningens eksteriør og interiør, privetbygning, lokomotivstall, godshus, plattform og lasterampe, dessuten et område rundt stasjonen.

Siste tog til Byglandsfjord stasjon gikk 2. september 1962. Dagen etter startet demonteringen av skinnegangen. Dølene hadde kjempet lenge for å beholde banen, likevel ble det nedleggelse. 400 mennesker var med på den siste togreisen og hendelsen ble omtalt som en gravferd, og flaggene var heist på halv stang. Siste tog til Byglandsfjord, Avtrykk.no, 18.04.2017

Stasjonen er Bygland kommunes tusenårssted.

 Litteratur 


 Referanser 

 Eksterne lenker 



Kategori:Nedlagte jernbanestasjoner i Norge
Kategori:Jernbanestasjoner i Agder
Kategori:Setesdalsbanen
Kategori:Kulturminner i Bygland
Kategori:Tusenårssteder
Kategori:Byggverk i Bygland
Kategori:Samferdsel i Bygland
Kategori:Setesdal
Kategori:Paul Due
Kategori:Fredete byggverk i Agder
Kategori:Aust-Agders samferdselshistorie